Blodfasan

BlodfasanSveriges ornitologiska förening (2018) Officiella listan över svenska namn på världens fågelarter, läst 2018-02-14 (Ithaginis cruentus) er ein asiatisk fugl i familien fasanfuglar i ordenen hønsefuglar.Clements, J. F., T. S. Schulenberg, M. J. Iliff, D. Roberson, T. A. Fredericks, B. L. Sullivan, and C. L. Wood (2016) The eBird/Clements checklist of birds of the world: Version 2016 http://www.birds.cornell.edu/clementschecklist/download, henta 2016-08-11

Blodfasan var nasjonalfugl for det tidlegare Kongeriket Sikkim, og er delstatsfugl for noverande Sikkim i India.

 Utsjånad og læte 
Blodfasanen er ein ganske liten (hann 44–48 cm, ho 39,5–42 cm) og rapphønelik fasan med hovuddusk, raude bein og raud bar hud kring auget. Hannen er kvitstreka grå på oversida, lyst grønaktig under og blodraud på strupen og deler av halen, av og til òg i ulikt omfang på brystet. Hoa har grå dusk og nakke, rustoransje andlet, mørkebrun oversida og rustbrun underside. Dei ulike underartane varierer i mønsteret av svart og raudt i andletet og utbreiinga av det raude på brystet. Revirlætet er ein serie hese skrik som i engelsk litteratur blir attgjeve «glee-glee-keweee!-keweee!-keweee!».McGowan, P.J.K., Kirwan, G.M. & Boesman, P. (2018). Blood Pheasant (Ithaginis cruentus). I: del Hoyo, J., Elliott, A., Sargatal, J., Christie, D.A. & de Juana, E. (red.). Handbook of the Birds of the World Alive. Lynx Edicions, Barcelona. (hämtad från https://www.hbw.com/node/53475 18 december 2018).Grimmett, R.; Inskipp,C. & Inskipp, T. 1999. Birds of the Indian Subcontinent. Oxford University Press
mini|To hannar og ei ho i Nepal.

 Utbreiing og systematikk 
Blodfasanen er plassert som einaste art i slekta Ithaginis. Ein deler han inn i 14 underartar med følgjande utbreiing:

 Ithaginis cruentus cruentus – nordlege Nepal og nordvestre Bhutan
 Ithaginis cruentus affinis –  Sikkim
 Ithaginis cruentus tibetanus – austlege Bhutan og sørlege Tibet
 Ithaginis cruentus kuseri – nordaustre India (øvre Assam) og sydöstra Tibet
 Ithaginis cruentus geoffroyi – vestlege Kina (vestlege Sichuan) og søraustre Tibet
 Ithaginis cruentus marionae – nordvestre Yunnan i Kina og nordaustre Myanmar
 Ithaginis cruentus rocki – Mekongdalen i nordvestre Yunnan
 Ithaginis cruentus holoptilus – Likiangdistriktet i Yunnan
 Ithaginis cruentus clarkei – fjelltrakter i Likiang i nordvestre Yunnan
 Ithaginis cruentus michaelis – Nan Shan-fjella i nordvestre Gansu
 Ithaginis cruentus beicki – nordaustre Qinghai og tilgrensande Gansu
 Ithaginis cruentus berezowskii – fjelltrakter i sørlege Gansu og nordlege Sichuan
 Ithaginis cruentus annae – fjelltrakter i nordvestre Sichuan
 Ithaginis cruentus sinensis – Tsinlingbergen i sørlege Shaanxi og sørvestre Hunan

Underarten holoptilus blir ofte inkludert i rocki og annae i berezowskii.Gill, F & D Donsker (Eds). 2017. IOC World Bird List (v 7.3). doi :  10.14344/IOC.ML.7.3.

 Levesett 
I Nepal finst arten i høgda med rhododendronvekstar og andre typar buskområde mellom 3200 og 4500 meter. På vinterstida søkjer han seg til lågare regionar ned til 2500 meter over havet, varierande geografisk og etter vêrlag. Arten lever hovudsakleg av mos, lauv og grasskot, men ein har òg observert at han et insekt. Fuglen legg egg frå midten av april til slutten av juni.
høgre|mini|Blodfasan i Bhutan.

 Status og trugslar 
Arten har eit stort utbreiingsområde og ein stor populasjon, men ein trur talet er redusert på grunn av habitattap og jakt. Nedgangen er likevel ikkje tilstrekkeleg kraftig til at han skal vurderast som truga. Den internasjonale naturvernsunionen IUCN kategoriserer derfor arten som livskraftig (LC).

 Kjelder 

Denne artikkelen bygger på «Blodfasan» frå ,  den 31. august 2021.  

 Bakgrunnsstoff 

 Bilde og film på Internet Bird Collection
 Læte på xeno-canto.org

Kategori:Fuglar i den palearktiske regionen
Kategori:Fuglar i den orientalske regionen
Kategori:Fasanfamilien
Kategori:Fuglar i Bhutan
Kategori:Fuglar i Kina
Kategori:Fuglar i Nepal
Kategori:Fuglar i Tibet
Kategori:Sikkim
Kategori:Fuglar i Himalaya